**TELŠIŲ REGIONO PLĖTROS TARYBOS KOLEGIJOS**

**POSĖDŽIO PROTOKOLAS**

2024-12-23 Nr. K/P-7

Posėdis įvyko 2024-12-18, pradžia – 9.00 val., vieta - Laisvės g. 7, Mažeikiai.

Posėdžio pirmininkas – Telšių regiono plėtros tarybos kolegijos pirmininkas Tomas Katkus.

Posėdžio sekretorė – Telšių regiono plėtros tarybos (toliau - Telšių RPT) ekspertė Gintarė Martinkienė.

Posėdyje dalyvavo Telšių regiono plėtros tarybos kolegijos (toliau – Kolegijos) nariai:

1. Jonas Eugenijus Bačinskas, Rietavo savivaldybės tarybos narys,
2. Kęstutis Bartkevičius, Mažeikių rajono savivaldybės tarybos narys
3. Antanas Černeckis, Rietavo savivaldybės meras,
4. Kęstutis Gusarovas, Telšių rajono savivaldybės tarybos narys,
5. Tomas Katkus, Telšių rajono savivaldybės meras,
6. Mindaugas Kaunas, Plungės rajono savivaldybės tarybos narys
7. Viktoras Krajinas, Rietavo savivaldybės tarybos narys,
8. Ramūnas Lydis, Plungės rajono savivaldybės tarybos narys,
9. Rūta Matulaitienė, Mažeikių rajono savivaldybės merė,
10. Antanas Tenys, Mažeikių rajono savivaldybės tarybos narys,

*Kvorumas yra.*

Posėdyje nedalyvavo: Audrius Klišonis, Plungės rajono savivaldybės meras, Algirdas Žebrauskas, Telšių rajono savivaldybės tarybos narys (iš anksto informuota apie negalėjimą dalyvauti).

Kiti posėdyje dalyvavę asmenys: Julijana Gnadl, Telšių RPT administracijos direktorė, Gintarė Martinkienė, Telšių RPT ekspertė, Jolanta Jurkuvienė, Telšių RPT vyresnioji specialistė (vyriausioji specialistė). *Dalyvių sąrašas pridedamas.*

SVARSTYTA. Kolegijos posėdžio darbotvarkės tvirtinimas. (9.00 – 9.20 val.).

Posėdžio pirmininkas Tomas Katkus pasveikino susirinkusius ir supažindino su posėdžio darbotvarkės projektu, kolegijos nariai jį aptarė.

NUSPRĘSTA. Bendru sutarimu patvirtinti posėdžio darbotvarkę.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

DARBOTVARKĖ:

1. Dėl Telšių regiono plėtros tarybos 2023 m. kovo 10 d. sprendimo Nr. K/S-5 „Dėl 2022–2030 m. Telšių regiono plėtros plano patvirtinimo“ pakeitimo.
2. Dėl siūlymo pateikimo Telšių regiono plėtros tarybos visuotiniam dalyvių susirinkimui.
3. Jungtinės veiklos sutarčių pasirašymas.

1. SVARSTYTA. Dėl Telšių regiono plėtros tarybos 2023 m. kovo 10 d. sprendimo Nr. K/S-5 „Dėl 2022–2030 m. Telšių regiono plėtros plano patvirtinimo“ pakeitimo (9.20 – 10.20 val.).

Informaciją apie teikiamus tvirtinti 2022–2030 m. Telšių regiono plėtros plano (toliau – Planas) pakeitimus pristatė Gintarė Martinkienė *(pranešimas pridedamas)*.

Atsižvelgiant į savivaldybių prašymus, siūlomi trijų pažangos priemonių projektų duomenų pakeitimai: „Sveikatos prevencijos skatinimas“„Vandentvarkos sistemų plėtra ir modernizavimas“, „Darbo vietų pasiekiamumo ir paslaugų prieinamumo didinimas”. Plano pakeitimai suderinti su ministerijomis ir CPVA.

NUSPRĘSTA. Bendru sutarimu pritarti sprendimo projektui.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

2. SVARSTYTA. Dėl siūlymo pateikimo Telšių regiono plėtros tarybos visuotiniam dalyvių susirinkimui. (10.20 – 10.30 val.).

Sprendimo projektą pristatė TRPT administracijos direktorė Julijana Gnadl. NUSPRĘSTA. Bendru sutarimu pritarti sprendimo projektui.

3. Jungtinės veiklos sutarčių pasirašymas. (11.30 – 12.00 val.).

Savivaldybių merai pasirašė šias Jungtinės veiklos sutartis:

3.1 Dėl Žemaitijos kultūrinio identiteto stiprinimo bendrų veiksmų Telšių regiono funkcinėje zonoje.

3.2 Dėl sąlygų verslui gerinimo bendrų veiksmų Telšių regiono funkcinėje zonoje.

3.3 Dėl bendrų turistinio patrauklumo didinimo veiksmų Telšių regiono funkcinėje zonoje.

Jungtinės veiklos sutartimis regiono savivaldybės susitarė bendrai vykdyti 2024–2029 m. Telšių regiono funkcinės zonos strategijoje numatytus veiksmus: sąlygų verslui gerinimą, turistinį regiono patrauklumo didinimą ir etninės kultūros bei identiteto puoselėjimą. Sutartyse apibrėžtos koordinatorių ir partnerių funkcijos, atsakomybės už atskiras veiklas.

Posėdžio pirmininkas Tomas Katkus

Posėdžio sekretorė Gintarė Martinkienė